Memelio mokyklos tėvų atsiliepimai – geriausias pavyzdys to, kokie pokyčiai mokymosi procese įvyksta tuomet, kai vaikui profesionaliai deleguojama atsakomybė už savo mokymąsi. Mokykloje nėra namų darbų todėl, kad visas mokymąsis ir yra savarankiškas darbas, orientuotas į tvirtą išmokimą be spragų. Be abejo, jei vaikui reikia papildomai padirbėti ties tema, jis turi galimybę pasilikti konsultacijose, padirbėti papildomai. Kiekvienas moksleivis turi mentorių ir kuratorius, kurie padeda jiems išsikelti mokymosi tikslus, įveikti mokymosi sunkumus, jei tokių iškyla, o po išeitos temos gauna žymiai išsamesnį ir konstruktyvesnį vertinimą nei tiesiog pažymys. Be to, kas mėnesį tėvai kalbasi su vaiko kuratoriais ir gauna labai konkretų grįžtamąjį ryšį apie pažangos pokytį.